Em Houphouët-Boigny isch s dergege wichtiger gsi, ass uf die Wyys d Elfebeikischte d Ryychtimer, wu si grad erwirtschaftet gha hän, nit mit dr ermere Deil vu Franzesisch-Weschtafrika het mieße deile. Dr Huushalt vu dr Elfebeikischte isch mit dr Autonomi um 152% aagstige. Wu dr Charles de Gaulle 1958 di franzesische Kolonie ufgforderet het, sich fir e Verblyyb in dr franzesische Union oder di sofortig Uuabhängigkeit z entscheide, het d Elfebeikischte klar fir dr Verblyyb bi Frankryych gstimmt.